Dragi učenici,

ovih dana ćemo se i dalje baviti ponavljanjem:

Uskrs je najveći kršćanski blagdan. To je blagdan kojim slavimo pobjedu Isusa nad smrću i pobjedu nad svakim grijehom. Isus je pobijedio grijeh i smrt.

Danas je Veliki četvrtak – sjećamo se Isusove Posljednje večere s učenicima prije izdaje, muke i smrti. Na Posljednjoj večeri Isus je ustanovio sakrament Euharistije i Svećenički red.

Dao nam je svoje Tijelo za hranu i svoju Krv za oproštenje grijeha. Možete se uključiti u prijenos sv. Mise preko televizije i budite pažljivi koliko je moguće. To je i priprema za Prvu pričest. Moramo biti strpljivi dok ne završi opasnost od bolesti. Samo budite veseli i strpljivi, sve će biti dobro. I molimo se!

Na Veliki petak – sa zahvalnošću i ljubavlju sjećamo se Kristove muke i smrti na križu.

Velika subota – dan tišine, Isus u grobu. Navečer – slavimo Uskrsno bdijenje – Uskrs.

Pročitaj još jedanput tekst u udžbeniku na 64./65. str. Razmisli zašto su žene i učenici bili zbunjeni i prestrašeni kad im se ukazao uskrsli Isus.

Sudjeluj u bojanju pisanica i ostalim priprema za Uskrs.

Ove godine Uskrs ne možemo slaviti u crkvi, možemo preko televizije pratiti misna slavlja i obrede.

Pomoli se zajedno s obitelji uskrslom Isusu da nas čuva od svakog zla. Zajedno sa svojom obitelji pogledaj crtić o Isusovom uskrsnuću:

<https://youtu.be/QKzdiYuUu1o>

SRETAN USKRS!!!